इन जानकारियों के बाद श्रीनिवासन के इस्तीफे के लिए दबाव बढ़ा है। यहां तक कि अंतरराष्ट्रीय क्रिकेट कंट्रोल बोर्ड (आईसीसी) के पूर्व प्रमुख शरद पवार भी श्रीनिवासन के खिलाफ हो गए हैं। उनकी पार्टी ने इस्तीफे के लिए दबाव बनाया है। एनसीपी के राष्ट्रीय महासचिव डी.पी त्रिपाठी ने कह दिया है कि मौजूदा स्थितियों में क्रिकेट की साख बचाने के लिए श्रीनिवासन को तुरंत इस्तीफा देना चाहिए। एनसीपी की इस मांग को क्रिकेट कंट्रोल बोर्ड की अंदरूनी राजनीति से जोड़कर देखा जा रहा है। कांग्रेस सूत्रों के अनुसार, पार्टी का नेतृत्व नहीं चाहता कि इस मामले में शरद पवार एंड कंपनी के मंसूबे पूरे हों। ऐसे में, यही तय किया गया है कि फिलहाल, सरकार इस मामले में सिर्फ ‘तमाशा’ देखेगी।